Tiesas (ceturtā palāta) 2013. gada 25. aprīļa spriedums - Eiropas Komisija/Lielbritānijas un Ziemeļīrijas Apvienotā Karaliste
(lieta C-86/11) 
Valsts pienākumu neizpilde - Nodokļi - Direktīva 2006/112/EK - 9. un 11. pants - Valsts tiesību akti, atbilstoši kuriem personas, kuras nav nodokļa maksātāji, var tikt iekļautas tādu personu grupā, kuras tiek uzskatītas par vienu PVN maksātāju
Tiesvedības valoda - angļu
Lietas dalībnieki
Prasītāja: Eiropas Komisija (pārstāvis - R. Lyal)
Atbildētāja: Lielbritānijas un Ziemeļīrijas Apvienotā Karaliste (pārstāvji - S. Hathaway, pārstāvis, kam palīdz M. Hall, QC)
Personas, kas iestājušās lietā atbildētājas prasījumu atbalstam: Čehijas Republika (pārstāvji - M. Smolek un T. Müller), Dānijas Karaliste (pārstāvji - sākotnēji C. Vang, vēlāk V. Pasternak Jørgensen), Īrija (pārstāvji - D. O'Hagan, pārstāvis, kam palīdz G. Clohessy, SC, un N. Travers, BL), Somijas Republika (pārstāvji - H. Leppo un M. S. Hartikainen)
Priekšmets
Valsts pienākumu neizpilde - Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (OV L 347, 1. lpp.) 9. un 11. panta pārkāpums - Valsts tiesību akti, atbilstoši kuriem atļauts ar PVN apliekamo personu grupā iekļaut personas, kas nav nodokļa maksātāji
Rezolutīvā daļa:
prasību noraidīt;
Eiropas Komisija atlīdzina tiesāšanās izdevumus;
Čehijas Republika, Dānijas Karaliste, Īrija un Somijas Republika sedz savus tiesāšanās izdevumus pašas.
____________
1 - OV C 145, 14.05.2011.